rejauldu/bengali-wikipedia huggingface dataset:
দুর্জন সিংহ দেব মল্লভূমের ৫৩তম রাজা ছিলেন।তাঁর শাসনকাল ছিল ১৬৮২ থেকে ১৭০২ অবদিMalabhum, Bishnupur-Chandra, Manoranjan; 2004; Kolkata. Deys Publishing History of Bishnupur Raj-Malick Abhaayapada. 1982, West Bengal   ব্যক্তিগত জীবন  বীর সিংহ দেবের পুত্র দুর্জন সিংহ দেব তাঁর পিতার বিপরীত ছিলেন। তিনি খুব নম্র চরিত্রের ছিলেন। তিনি যুক্তিযুক্ত, দয়ালু এবং ধার্মিক ছিলেন। তাঁর সময়কালে বেশ কয়েকজন পর্তুগিজ, ফরাসী, ব্রিটিশ ব্যবসায়ী মল্লভূমে এসেছিল। তিনি একদিকে বৈষ্ণব ভক্ত এবং অন্যদিকে একজন মহান যোদ্ধা ছিলেন।  মদনমোহন মন্দির right|thumb|মদনমোহন মন্দির ১৬৯৪ সালে রাজা দুর্জন সিংহ দেব একরত্ন মদনমোহন মন্দিরটি নির্মাণ করেন।বক্রাকার কার্নিশ ও একটি বর্গাকার সমতল ছাদ ওয়ালা ভবন যেটির মাথার উপরে চূড়া আছে।  তথ্যসূত্র  আরও সূত্র    বিষয়শ্রেণী:মল্ল শাসনকর্তা বিষয়শ্রেণী:মল্লভূমের রাজা বিষয়শ্রেণী:মল্ল রাজা বিষয়শ্রেণী:মল্লভূম মন্দির
মারাঠাকরা () ভারতের কেরালা রাজ্যের ত্রিশূর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে মারথক্কর শহরের জনসংখ্যা হল ১৭,৯৩৪ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮১%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে মারথক্কর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:ত্রিশূর জেলার শহর ও নগর
জাপান–মালদ্বীপ সম্পর্ক, জাপান এবং মালদ্বীপ এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৬৭ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।   জাপানের রাজধানী টোকিওতে মালদ্বীপের একটি স্থায়ী দূতাবাস রয়েছে। অপরদিকে, মালদ্বীপের রাজধানী মালেতে জাপানের একটি স্থায়ী দূতাবাস রয়েছে। বর্তমানে, মালদ্বীপে নিযুক্ত জাপানের রাষ্ট্রদূত হলেন কাজুমি এন্ডো। ২০১৬ সালে তাকে এই পদে নিয়োগ দেয়া হয়।SunOnline - Japan appoints first resident Ambassador to Maldives  - ৮ আগস্ট ২০১৬   ইতিহাস  মালদ্বীপের সাবেক রাষ্ট্রপতি, মামুন আব্দুল গাইয়ুম ১৯৮৪ সাল থেকে ২০০১ সালের মধ্যে ৪ বার রাষ্ট্রীয় সফরে জাপানে যান। এছাড়াও ২০১৪ সালে, মালদ্বীপের তৎকালীন রাষ্ট্রপতি আব্দুল্লাহ ইয়ামিন আব্দুল গাইয়ুম, জাপানে এক রাষ্ট্রীয় সফরে যান। তিনি সেখানে জাপানের প্রধানমন্ত্রী, শিনজো আবের সাথে বৈঠক করেন।  ২০০৭ সালে, টোকিওতে, মালদ্বীপ তাদের দূতাবাস চালু করে।   সুনামি প্রতিরোধে জাপানের কার্যক্রম  right|thumb|২০০৪ সালে ভারত মহাসাগরে হওয়া ভূমিকম্প এবং সুনামির পর মালে ১৯৮৭ সালে মালদ্বীপে একটি প্রলয়ঙ্করী ঘূর্ণিঝড় আঘাত হানে এবং এর ফলে হওয়া জলোচ্ছ্বাসের প্রভাবে মালদ্বীপের বড় একটি অংশ ক্ষতিগ্রস্ত হয়। এই দুর্যোগের কারণে মালদ্বীপের অর্থনীতিসহ বিভিন্ন খাতে ব্যাপক ক্ষয়ক্ষতি হয়। বিশেষ করে মালদ্বীপের অবকাঠামো খাত সবচেয়ে বেশি ক্ষতিগ্রস্ত হয়। মালদ্বীপের এই ক্ষয়ক্ষতির অর্থনৈতিক মূল্য ছিল প্রায় ৬ মিলিয়ন (৬০ লক্ষ) মার্কিন ডলার।Highlighting JAPAN > Sixty Years of Japan's ODA > Ring of Protection: Japanese breakwaters protected capital from large tsunami | Cabinet Office, Government of Japan - আগস্ট, ২০১৪  এই বিপর্যয়ের প্রভাব মালদ্বীপের জিডিপি এর উপরও পরে। পূর্ববর্তী বছরের তুলনায় দেশটির জিডিপি প্রায় ৫.৭০ শতাংশ হ্রাস পায়। ১৯৮৬ সালে দেশটির জিডিপি ১৫৮ মিলিয়ন (১.৫৮ কোটি) মার্কিন ডলার হলেও, ১৯৮৭ সালে হয় ১৪৯ মিলিয়ন (১.৪৯ কোটি) মার্কিন ডলার।Maldives GDP (official exchange rate) - Economy  এই দুর্যোগ পরবর্তী অবস্থায় মালদ্বীপ, জাপান সরকারের কাছে জরুরি এবং দীর্ঘমেয়াদী সহায়তা চায়। জাপান দ্রুতই মালদ্বীপের এই আহ্বানে সাড়া দেয় এবং তাৎক্ষণিক সহায়তার পাশাপাশি, রাজধানী মালের উপকূলসহ মালদ্বীপের উপকূলীয় অঞ্চলে ৬ কিলোমিটার ব্যাপী একটি ঘূর্ণিঝড় ও সুনামি প্রতিরোধী বাঁধ নির্মাণে সহায়তা করে। এই বাঁধটি নির্মাণের কাজ ২০০২ সালে সম্পন্ন হয়।  বাঁধটি নির্মাণের ২ বছরের মাথায়, ২০০৪ সালে, ৯.১ বা এর চেয়ে তীব্র মাত্রার একটি মারাত্মক ভূমিকম্প ভারত মহাসাগরে আঘাত হানে। এই ভূমিকম্পের প্রভাবে মালদ্বীপসহ ভারত মহাসাগর এবং প্রশান্ত মহাসাগরের নিকটের অনেকগুলো দেশে সুনামি আঘাত হানে এবং ব্যাপক প্রাণহানি হয়।  যদিও, জাপানের সহায়তায় নির্মিত সেই সুনামি প্রতিরোধী বাঁধের ফলে, মালদ্বীপে সুনামি ততটা তীব্র মাত্রায় আঘাত করতে পারেনি এবং মালদ্বীপের রাজধানী মালেতে, এই সুনামির আঘাতে কোন মৃত্যুর ঘটনা ঘটে নি।   তথ্যসূত্র    বহিঃসংযোগ   জাপান দূতাবাস, মালদ্বীপ  মালদ্বীপ দূতাবাস, জাপান   বিষয়শ্রেণী:মালদ্বীপের দ্বিপাক্ষিক সম্পর্ক বিষয়শ্রেণী:জাপানের দ্বিপাক্ষিক সম্পর্ক বিষয়শ্রেণী:জাপান-মালদ্বীপ সম্পর্ক
মগড় বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।   আয়তন  মগড় ইউনিয়নের আয়তন ৪,৩৬৫ একর।   প্রশাসনিক কাঠামো  মগড় ইউনিয়ন নলছিটি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মগড় ইউনিয়নের মোট জনসংখ্যা ১৬,৭৮৫ জন। এর মধ্যে পুরুষ ৭,৯১১ জন এবং মহিলা ৮,৮৭৪ জন। মোট পরিবার ৩,৬৬১টি।   শিক্ষা  ২০১১ সালের আদমশুমারি অনুযায়ী মগড় ইউনিয়নের সাক্ষরতার হার ৬৯.২%।   আরও দেখুন   নলছিটি উপজেলা  নলছিটি থানা  ঝালকাঠি জেলা   তথ্যসূত্র    বহিঃসংযোগ   বিষয়শ্রেণী:নলছিটি উপজেলার ইউনিয়ন
রঘুনাথপুর (মগরা থানা) ভারতের পশ্চিমবঙ্গ রাজ্যের হুগলি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে রঘুনাথপুর (মগরা থানা) শহরের জনসংখ্যা হল ১৪,১০৯ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে রঘুনাথপুর (মগরা থানা) এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের শহর বিষয়শ্রেণী:হুগলি জেলার শহর ও নগর
ধানুয়া কামালপুর স্থলবন্দর , জামালপুর জেলার বকশীগঞ্জ উপজেলার ধানুয়া কামালপুর ইউনিয়নে অবস্থিত । এই বন্দরটি ভারতের মেঘালয় রাজ্যের ওয়েস্ট গারো হিলস জেলার আমপতি এর মহেন্দ্রগঞ্জ সীমান্ত দিয়ে ভারতের সাথে রপ্তানি-আমদানি করতে ব্যবহৃত হয়। এই বন্দরটি বাংলাদেশ স্থলবন্দর কর্তৃপক্ষ দ্বারা পরিচালিত।Bangladesh Land Port Authority আমদানিকৃত ভারতীয় পণ্যগুলির মধ্যে পাথর, আদা ইত্যাদি এই বন্দরের মাধ্যমে বাংলাদেশে প্রবেশ করে। ২১ মে ২০১৫ সালে ধানুয়া কামালপুর শূল্ক স্টেশন কে স্থলবন্দর ঘোষণা করে নৌ-পরিবহন মন্ত্রণালয়ের আওতাধীন বাংলাদেশ স্থলবন্দর কর্তৃপক্ষকে দায়িত্ব দেয়া হয়।   সংক্ষিপ্ত বিবরণ: ধানুয়া কামালপুর স্থলবন্দরের আয়তন প্রায় ১৮.৫ একর। এটি বকশীগঞ্জ-কামালপুর-রৌমারী সড়কে অবস্থিত। এটি জামালপুর জেলার বকশীগঞ্জ উপজেলার ধানুয়া কামালপুর ইউনিয়নে অবস্থিত। সীমান্ত সংযোগে ভারতের মেঘালয়ের ওয়েস্ট গারো হিলস এর আমপতি এর মহেন্দ্রগঞ্জ এর সাথে সংযুক্ত। ১৪ নভেম্বর ২০২৩ তারিখে বন্দরটি তৎকালীন প্রধানমন্ত্রী কর্তৃক আনুষ্ঠানিক উদ্বোধন হয়।  বকশীগঞ্জ উপজেলা সদর থেকে এ বন্দরের দূরত্ব ১১ কিলোমিটার।   আমদানি-রপ্তানি:   এ বন্দর দিয়ে প্রধানত বোল্ডার স্টোন (পাথর) ও আদা আমদানি করা হয়। এ বন্দরের প্রধান  রপ্তানি পণ্য হলঃ কটন, নেট, শাড়ি, লুঙ্গি, পিভিসি ফ্লোরমেট, প্লাস্টিক, সিমেন্ট ইত্যাদি। ২০২৩-২৪ অর্থ বছরে এ স্থলবন্দর দিয়ে ২৪,৫৫২ মেট্রিক টন আমদানি ও ১৩২ মেট্রিক টন রপ্তানি হয়।  চলমান অবস্থা বন্দরটি দিয়ে পণ্য আমদানি - রপ্তানি হয়ে থাকে। তবে ইমিগ্রেশন চালু না হওয়ায় এখনো যাত্রী চলাচল শুরু হয়নি। বন্দরটি বাংলাদেশ স্থলবন্দর কর্তৃপক্ষ (বাস্থবক) এর নিজস্ব তত্বাবধানে চালু আছে।    তথ্যসূত্র   বিষয়শ্রেণী:বাংলাদেশের স্থলবন্দর
সাদা মসজিদ বা শ্বেত মসজিদ (), যা সুলতান বায়েজিদ দ্বিতীয় মসজিদ নামেও পরিচিত, হলো আলবেনিয়ার বেরাত দুর্গের একটি ধ্বংসপ্রাপ্ত মসজিদ। ছোট, মোটামুটি বর্গাকার মসজিদের এখনও প্রায় এক মিটার উঁচু ভিত্তি দেয়াল এবং মিনারেটটির গোড়া, যা দুই মিটারেরও বেশি উঁচু। এটি ১৪১৭ সালে সাদা বেলেপাথর দিয়ে নির্মিত হয়েছিল এবং ১৯ শতকে উসমানীয় সাম্রাজ্যের তানজিমাত সংস্কারের বিরুদ্ধে স্থানীয় বিদ্রোহের পর কোনও এক সময় ধ্বংস হয়েছিল।   ইতিহাস  শ্বেত মসজিদটি ১৪১৭ সালে উসমানীয় সুলতান বায়েজিদ দ্বিতীয়ের শাসনামলে নির্মিত হয়েছিল। এটি বেরাতের সবচেয়ে প্রাচীন মসজিদগুলির মধ্যে একটি ছিল। মসজিদটি একটি ছোট, মোটামুটি বর্গাকার কাঠামো ছিল, যার প্রতিটি পাশে প্রায় ১২ মিটার (৩৯ ফুট)। এটি সাদা বেলেপাথর দিয়ে নির্মিত হয়েছিল এবং একটি মিনারেট ছিল।  ১৯ শতকে উসমানীয় সাম্রাজ্যের তানজিমাত সংস্কারের বিরুদ্ধে স্থানীয় বিদ্রোহের পর মসজিদটি ধ্বংস হয়েছিল। বিদ্রোহীদের দ্বারা মসজিদটিতে আগুন লাগানো হয়েছিল এবং এটি সম্পূর্ণরূপে ধ্বংস হয়ে যায়।   বর্তমান অবস্থা  আজ, শ্বেত মসজিদটি একটি ধ্বংসাবশেষ। মসজিদের ভিত্তি দেয়াল এখনও দাঁড়িয়ে আছে, তবে ছাদ, দেয়াল এবং মিনারেট সবই ধ্বংস হয়ে গেছে। মসজিদটি বেরাতের একটি জনপ্রিয় পর্যটন আকর্ষণ।   সংস্কার  ২০১৮ সালে, আলবেনিয়ান সরকার শ্বেত মসজিদটি সংস্কারের জন্য একটি প্রকল্প শুরু করে। প্রকল্পের লক্ষ্য ছিল মসজিদটিকে তার ঐতিহাসিক চেহারা ফিরিয়ে দেওয়া। প্রকল্পটি ২০২২ সালে শেষ হয়েছিল এবং সংস্কারকৃত মসজিদটি এখন জনসাধারণের জন্য উন্মুক্ত।  তথ্যসূত্র  বহিঃসংযোগ  বিষয়শ্রেণী:বেরাতের মসজিদ বিষয়শ্রেণী:আলবেনিয়ায় উসমানীয় স্থাপত্য বিষয়শ্রেণী:কমিউনিস্টদের দ্বারা ধ্বংসকৃত মসজিদ
ম্যাডেলিন হাট্টার হলেন একজন আমেরিকান ড্র্যাগ পরিবেশনকারী এবং ফটোগ্রাফার। তিনি নিউ ইয়র্কের ব্রুকলিনের অধিবাসী এবং রিয়েলিটি প্রতিযোগিতা (আপাতবাস্তব টেলিভিশন অনুষ্ঠান) সিরিজ দ্য বুলেট ব্রাদার'স ড্র্যাগুলার তৃতীয় মরশুমে অংশগ্রহণ করেছিলেন।   প্রাথমিক জীবন  ম্যাডেলিন হাট্টার মূলত মার্কিন যুক্তরাষ্ট্রের ম্যাসাচুসেটস রাজ্যের নর্থাম্পটন / স্প্রিংফিল্ড এলাকার বাসিন্দা।   কর্মজীবন  প্রায় ১২ বা ১৩ বছর বয়সে ম্যাডেলিন হাট্টার মেরিলিন ম্যানসনের প্রতি আকৃষ্ট হন এবং প্রসাধনী সামগ্রীর প্রতি আগ্রহী হতে শুরু করেন। তাঁর মা তাঁকে প্রসাধন করতে সাহায্য করেছিলেন। ম্যাডেলিন ফটোগ্রাফিও শুরু করেছিলেন। ১৬ বছর বয়সে, তিনি স্প্রিংফিল্ডের একটি গে ক্লাবে যান, যেখানে তিনি একজন ড্র্যাগ কুইনকে পরিবেশন করতে দেখেন। ম্যাডেলিন কয়েক বছরের জন্য ম্যাসাচুসেটসে ফিরে আসেন এবং পরে ২০১১ সাল থেকে ব্রুকলিনে বসবাস শুরু করেন। সেখানে তিনি পেশাদারভাবে ড্র্যাগ এবং ফটোগ্রাফি শুরু করেন।  ম্যাডেলিন হাট্টার স্থানীয়ভাবে দ্য রিটজ, দ্য রোজমন্ট এবং ম্যাক্রি পার্কে ড্র্যাগ পরিবেশন করেছেন। তিনি হাশ-এ "মাদার" নামে একটি প্রতিযোগিতাও উপস্থাপন করেছেন। ২০২৪ সালে, তিনি বিগ ডিপারের "স্ক্যাঙ্ক" গানের মিউজিক ভিডিওতে উপস্থিত হন। আমেরিকান ড্র্যাগ কুইন সাশা ভেলোরের হার্ডকভার আর্ট বই ভেলোর: দ্য ড্র্যাগ ম্যাগাজিন (২০১৮)-এর জন্য ম্যাডেলিন হাট্টার আমেরিকান র‌্যাপার আজা এবং হাউস অফ আজার ছবি তুলেছিলেন।  ম্যাডেলিন হাট্টার দ্য বুলেট ব্রাদার'স ড্রাগুলার তৃতীয় মরশুমে (২০১৯) প্রতিদ্বন্দ্বিতা করেছিলেন, সেখানে তিনি সামগ্রিকভাবে ষষ্ঠ স্থান অধিকার করেছিলেন। অনুষ্ঠানটিতে থাকাকালীন, তিনি তৃতীয় এবং ষষ্ঠ পর্বে নিচের দিকে স্থান পেয়েছিলেন। তাঁর ড্র্যাগ শৈলীকে "সুস্বাদুভাবে অন্ধকার" হিসেবে বর্ণনা করা হয়েছে। হেয়ার মিডিয়া তাঁকে ২০২৪ সালের "মজাদার" ড্র্যাগ পরিবেশনকারীর ৩৫টি নামের তালিকায় অন্তর্ভুক্ত করেছে।   ব্যক্তিগত জীবন  ম্যাডেলিন হাট্টার নিউ ইয়র্ক শহরকে ভিত্তি করে কাজ করেন। তাঁর "ড্র্যাগ কন্যা"দের মধ্যে রয়েছেন প্রিভিলেজ এবং ভিক্টোরিয়া ব্ল্যাক। ম্যাডেলিন হাট্টার হলেন ডলিয়া ব্ল্যাকের "ড্র্যাগ ঠাকুরমা"।   চলচ্চিত্র তালিকা    টেলিভিশন    দ্য বুলেট ব্রাদার'স ড্রাগুলা ( তৃতীয় মরশুম )   ওয়েব সিরিজ    ট্রান্সফরমেশনস (জেমস সেন্ট জেমসের সাথে)   আরও দেখুন    নিউ ইয়র্ক সিটির ব্যক্তিদের তালিকা  আলোকচিত্রীদের তালিকা   তথ্যসূত্র    বহিঃসংযোগ      বিষয়শ্রেণী:মার্কিন আলোকচিত্রশিল্পী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
থাম্ব|upright=1.5|১৮৫২ সালের ওশেনিয়ার মানচিত্র যেটি জে.জি. বার্বি ডু বোকেজ তৈরি করেন যাতে পলিনেশিয়া, মাইক্রোনেশিয়া, মেলানেশিয়া এবং মালয়েশিয়া অঞ্চল অন্তর্ভুক্ত রয়েছে। upright=1.2|থাম্ব|মাওরি যুদ্ধ নাচ, নিউজিল্যান্ড, সার্কা ১৮৫০ থাম্ব|300px|সমসাময়িক ওশেনিয়ার রাজনৈতিক মানচিত্র ওশেনিয়ার ইতিহাসে অস্ট্রেলিয়া,  নিউজিল্যান্ড, হাওয়াই, পাপুয়া নিউ গিনির ইতিহাস অন্তর্ভুক্ত রয়েছে। এছাড়াও রয়েছে ফিজির ইতিহাস এবং অন্যান্য প্রশান্ত মহাসাগরীয় দ্বীপপুঞ্জের ইতিহাস।   প্রাগৈতিহাসিক  ওশেনিয়ার প্রাগৈতিহাসিকটি তার প্রতিটি প্রধান অঞ্চলের প্রাগৈতিহাসিক বিভাগে বিভক্তঃ: পলিনেশিয়া, মাইক্রোনেশিয়া, মেলেনেসিয়া এবং অস্ট্রলাসিয়া এবং যখন মানুষ প্রথম এখানে বসতি স্থাপন করেছিল - ৭০,০০০ বছর পূর্বে (অস্ট্র্রালিয়া) থেকে ৩,০০০ বছর পূর্বে (পলিনেশিয়া) এগুলির মধ্যে ব্যাপক পরিবর্তন ঘটে।   তথ্যসূত্র     বিষয়শ্রেণী:ওশেনিয়া
নওয়াপাড়া রেলওয়ে স্টেশন বাংলাদেশের যশোর জেলার একটি রেলওয়ে স্টেশন।  অবস্থান নওয়াপাড়া রেলওয়ে স্টেশন দর্শনা জংশন-খুলনা লাইনের যশোর-খুলনা অংশে অবস্থিত।  ইতিহাস বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। ক্রমান্বয়ে এটিকে ময়মনসিংহ থেকে জামালপুর হয়ে জগন্নাথগঞ্জ ঘাট এবং পরবর্তীকালে বাহাদুরাবাদ ঘাট পর্যন্ত বর্ধিত করা হয়। ১৮৮৭ সালে আরও ভাল ব্যবস্থাপনার লক্ষ্যে নর্দান বেঙ্গল রেলওয়ে এবং ঢাকা স্টেট রেলওয়েসহ কাউনিয়া থেকে কুড়িগ্রাম (ধরলা) পর্যন্ত ন্যারোগেজের (৭৬২ মিমি) রেললাইনকে ইস্টার্ন বেঙ্গল রেলওয়ের সঙ্গে একীভূত করা হয়। একই কারণে ১৮৮২-৮৪ সালের মধ্যে সেন্ট্রাল রেলওয়ে নামে পরিচিত বনগাঁ-যশোর-খুলনা ব্রডগেজ রেললাইন তৈরি করা হয়। এসময় নওয়াপাড়া  রেলওয়ে স্টেশন নির্মাণ করা হয়।  পরিষেবা নওয়াপাড়া রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:  রূপসা এক্সপ্রেস সীমান্ত এক্সপ্রেস বন্ধন এক্সপ্রেস  কপোতাক্ষ এক্সপ্রেস সাগরদাঁড়ি এক্সপ্রেস সুন্দরবন এক্সপ্রেস চিত্রা এক্সপ্রেস মহানন্দা এক্সপ্রেস          রকেট এক্সপ্রেস নকশীকাঁথা এক্সপ্রেস বেনাপোল কমিউটার খুলনা কমিউটার ও লোকাল ট্রেন।  তথ্যসূত্র  বিষয়শ্রেণী:যশোর জেলার রেলওয়ে স্টেশন
জ্যাক বাটল্যান্ড (জন্ম: ১০ মার্চ ১৯৯৩) হলেন একজন ইংরেজ পেশাদার ফুটবলার, যিনি ইএফএল চ্যাম্পিয়নশিপ ক্লাব স্টোক সিটি এবং ইংল্যান্ড জাতীয় দলের হয়ে একজন গোলরক্ষক হিসেবে খেলেন।  ২০১০ সালে, বাটল্যান্ড বার্মিংহ্যাম সিটির হয়ে খেলার মাধ্যমে তার পেশাদার ক্যারিয়ার শুরু করেন, এবং ২০১১ সালের সেপ্টেম্বর মাসে, ইংলিশ ফুটবল লিগ-এ অভিষেক করেন যখন তিনি চেলটেনহ্যাম টাউনে ধারে ছিলেন। বাটল্যান্ড নিজেকে একজন প্রতিষ্ঠিত গোলরক্ষক হিসেবে গড়ে তোলেন এবং ২০১২–১৩ মৌসুমে তিনি দলে প্রথম পছন্দ ছিলেন। তিনি ২০১৩ সালের জানুয়ারি মাসে, প্রিমিয়ার লিগ ক্লাব স্টোক সিটিতে ৩.৩ মিলিয়ন ইউরোর বিনিময়ে যোগদান করেন। ২০১৩ সালে, তিনি পুনরায় বার্মিংহ্যাম সিটির হয়ে খেলেন, কিন্তু এবার তিনি স্টোক সিটি হতে ধারে খেলতে যান। ২০১৪ সালের জানুয়ারি মাসে, প্রিমিয়ার লিগ-এ অভিষেকের পূর্বে তিনি বার্নসলিতে ধারে যোগদান করেন। ২০১৪ সালে, তিনি ইংরেজ ক্লাব লিডস ইউনাইটেড এবং ডার্বি কাউন্টির মতো ক্লাবে ধারে খেলেছেন। অতঃপর তিনি পুনরায় স্টোক সিটিতে ফিরে আসেন, এবং দলে ১ নম্বর জার্সিধারী খেলোয়াড়ে পরিণত হন।  আন্তর্জাতিক পর্যায়ে, তিনি বয়সভিত্তিক বেশ কয়েকটি পর্যায়ে খেলার মাধ্যমে ইংল্যান্ডের প্রতিনিধিত্ব করেছেন। তিনি ইংল্যান্ডের অনূর্ধ্ব-১৬, অনূর্ধ্ব-১৭, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলের হয়ে খেলেছেন। তিনি অনূর্ধ্ব-১৭ দলের হয়ে খেলার সময়, ২০১০ সালে উয়েফা ইউরোপিয়ান অনূর্ধ্ব-১৭ চ্যাম্পিয়নশিপ জয়লাভ করেন এবং অনূর্ধ্ব-২০ দলের হয়ে ২০১১ ফিফা অনূর্ধ্ব-২০ বিশ্বকাপ খেলেছেন। তিনি ২০১২ উয়েফা ইউরোর ইংল্যান্ড দলের একজন সদস্য ছিলেন এবং পরবর্তীতে তিনি গ্রেট ব্রিটেনের প্রথম পছন্দনীয় গোলরক্ষকে পরিণত হন। ২০১২ সালে আগস্ট মাসে, তিনি যখন অভিষেক করেন, তখন তিনি ইংল্যান্ডের জ্যেষ্ঠ দলের হয়ে খেলা সর্বকনিষ্ঠ ফুটবলারে পরিণত হন।  সম্মাননা ইংল্যান্ড অনূর্ধ্ব-১৭ উয়েফা ইউরোপিয়ান অনূর্ধ্ব-১৭ চ্যাম্পিয়নশিপ: ২০১০  ব্যক্তিগত উয়েফা ইউরোপিয়ান অনূর্ধ্ব-১৭ চ্যাম্পিয়নশিপ টুর্নামেন্টের সেরা দল: ২০১০  তথ্যসূত্র  বহিঃসংযোগ  স্টোক সিটির অফিসিয়াল ওয়েবসাইটে জ্যাক বাটল্যান্ড ফুটবল এসোসিয়েশনের ওয়েবসাইটে জ্যাক বাটল্যান্ড    বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিস্টলের ফুটবলার বিষয়শ্রেণী:ইংরেজ পুরুষ ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:গ্রেট ব্রিটেনের অলিম্পিক ফুটবলার বিষয়শ্রেণী:ফুটবল গোলরক্ষক বিষয়শ্রেণী:বার্মিংহ্যাম সিটি ফুটবল ক্লাবের খেলোয়াড় বিষয়শ্রেণী:চেল্টন্যাম টাউন ফুটবল ক্লাবের খেলোয়াড় বিষয়শ্রেণী:স্টোক সিটি ফুটবল ক্লাবের খেলোয়াড় বিষয়শ্রেণী:বার্নজলি ফুটবল ক্লাবের খেলোয়াড় বিষয়শ্রেণী:লিডস ইউনাইটেড ফুটবল ক্লাবের খেলোয়াড় বিষয়শ্রেণী:ডার্বি কাউন্টি ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড় বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:রেঞ্জার্স ফুটবল ক্লাবের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
দ্য ম্যান ইয়োর ম্যান কুড স্মেল লাইক () ২০১০ সালে মার্কিন যুক্তরাষ্ট্রে নির্মিত একটি বিজ্ঞাপন চিত্র। প্রোক্টর এন্ড গ্যাম্বল কোম্পানী পুরুষমানুষের ব্যবহার্য ওল্ড স্পাইস ব্র্যান্ডের বডিওয়াশ বাজারজাতকরণের উদ্দেশ্যে এই বিজ্ঞাপন চিত্রটি নির্মাণ করেছিল। বিভিন্ন কারণে এই বিজ্ঞাপন চিত্রটি অসাধারণ জনপ্রিয়তা অর্জন করতে সক্ষম হয়।   বর্ণনা  মাত্র ৩৩ সেকেণ্ড দীর্ঘ এই বিজ্ঞাপন চিত্রটির ২৯ সেকেণ্ড কালপরিধিতে উচ্চারিত শব্দের সংখ্যা ১০৮। ঠাসবুনোটে গাঁথা এই শব্দমালা মডেল ইসাইয়া মুস্তাফার কণ্ঠে স্পষ্ট ও তীক্ষ্ণভাবে উচ্চারিত হয়েছে। দৃশ্যের অবতারণা হয় স্নানাগারে, শাওয়ার দিয়ে তখনো পানি পড়ছে, সদ্যস্নাত ইসাইয়া মুস্তাফা দণ্ডায়মান দর্শকের মুখোমুখি। তার কোমড়ে তোয়ালে জড়ানো ; নগ্নবক্ষ ইসাইয়া মুস্তাফা পুরুষালি আবেদনে পরিপূর্ণ। তার উচ্চকিত কণ্ঠ এবং শব্দবাণ একমুহূর্তে মনোযোগ কেড়ে নেয়। সে বলে: “Hello ladies, look at your man, now back to ME. Now back at your man, now back to ME.” তারপর নিসংকোচে, আত্মবিশ্বাসে ঋদ্ধ কণ্ঠে সে নিজেই জানান দেয়: “Sadly, he isn’t ME”। তা হলে উপায়? ইসাইয়া মুস্তাফা অবিলম্বে সমাধান বাৎলে দেয়: ,“… but if he stopped using ladies scented body wash and switched to Old Spice, he could smell like he’s ME.”। অত:পর দৃঢ় কণ্ঠে সে আদেশের ভঙ্গীতে বলে: “Look down, back up;- where are you?”। তাইতো ভদ্রমহিলারা কোথায়? তারা কি তবে টিভি পর্দ্দার সম্মুখে নেই? না, ওল্ডস্পাইস নায়ক জানান দেয়: “You’re on a boat with the MAN your man could smell like.”। সে এখন স্বগৃহের স্নানাগার থেকে সমুদ্রে ভাসমান জাহাজের ডেকে। তারপর জাদুকরি টানে নাটকীয় ভঙ্গিমায় সে বলে, “What’s in your hand, back at me. I have it; it’s an oyster with two tickets to that thing you love.” । দর্শককে অবাক করে দিয়ে ঝিনুকটির চোয়াল ফুঁড়ে অজস্র হীরের স্ফটিক অবিরল গড়িয়ে পড়তে থাকে। আর জাদুকরের হাতের তালু থেকে জেগে ওঠে ওল্ড স্পাইস বডিওয়াশ ফর ম্যান-এর ঘন লাল রং কৌটা। এই অসম্ভাব্যতার প্রেক্ষাপটে ইসাইয়া মুস্তাফা উচ্চারণ করে: “Anything is possible when your man smells like Old Spice and not a lady.”।   সাফল্য  ২০১০ সালের ফেব্রুয়ারি মাসে এই বিজ্ঞাপন চিত্রটি সাধারণের দর্শনার্থে অবমুক্ত করা হয়। বিজ্ঞাপনটি এতই ফলপ্রসূ ছিল যে মাত্র ৬ মাসের মধ্যে ওল্ড স্পাইস বডিওয়াশ-এর বিক্রয় পূর্ববর্তী বৎসরের তুলনায় ১২৫ শতাংশ বৃদ্ধি পায়। অসাধারণ আকর্ষণীয়তার জন্য এটি সাধারণ্যে ব্যাপক জনপ্রিয়তা লাভ করে। একটি পরিসংখ্যানে দেখা যায় ফেব্রুয়ারি থেকে নভেম্বর এই ১০ মাসে ইউটিউবের মাধ্যমে এই বিজ্ঞাপন চিত্রটি ২৩.৭ মিলিয়ন বার অবলোকিত হয়।(Cited by Anna Witteu talk marketing 2010)…ws.elance.com/file/Old_Spice_Commercial_Analysis.doc ২০১০ সালের শেষভাগে এই বিজ্ঞাপন চিত্রটির মাধ্যমে “ওল্ডস্পাইস” পুরুষমানুষের ব্যবহার্য টয়লেট সামগ্রীর নির্ভরযোগ্য ব্র্যান্ডে পরিণত হয়।CBS money watch 2010 “কান লিও ইন্টারন্যাশনাল এডভারটাইজিং উৎসবে” এটি “গ্র প্রি” পুরস্কার লাভ করে। উপরন্তু “প্রাইমটাইম এমি এওয়ার্ড ফর আউটস্ট্যান্ডিং কমার্শিয়াল” পুরস্কার অর্জন করে।   সাফল্যের সূত্রবালী  সমালোচনা  তথ্যসূত্র    বহিঃসংযোগ       ভিন্ন সূত্রে লভ্য এই বিজ্ঞাপন চিত্র  বিষয়শ্রেণী:২০১০-এর সৃষ্টিকর্ম বিষয়শ্রেণী:২০১০-এ প্রবর্তিত ইন্টারনেট মিম বিষয়শ্রেণী:প্রক্টর অ্যান্ড গ্যাম্বল
নিওফেলিস দু'টি প্রজাতি নিয়ে গঠিত প্রাণীজগতের একটি গণ। প্রজাতি দু'টি হচ্ছে লামচিতা (Neofelis nebulosa) এবং সুন্দা মেঘলা চিতা (Neofelis diardi)। দক্ষিণ এশিয়া, পূর্ব এশিয়া ও দক্ষিণ-পূর্ব এশিয়া জুড়ে নিওফেলিস গণের প্রজাতি দু'টির বিচরণ। গ্রিক Neo অর্থ “নতুন” এবং ল্যাটিন Felis অর্থ “বিড়াল”। অর্থাৎ, Neofelis অর্থ "নতুন বিড়াল"।জিয়া উদ্দীন আহমেদ (সম্পা), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী প্রাণী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০১১), পৃ. ১২২। অন্যান্য বিড়াল গোত্রের বড় প্রাণীদের সাথে এদের করোটির গঠনে তারতম্য থাকায় এদের আলাদা গণের অন্তর্ভুক্ত করা হয়েছে।   বিস্তৃতি   ভারত, বাংলাদেশ, নেপাল, ভুটান, মায়ানমার, থাইল্যান্ড, মালয়েশিয়া, লাওস, ভিয়েতনাম, কম্বোডিয়া, ইন্দোনেশিয়া ও চীন এই প্রজাতিটির মূল আবাসস্থল।Pocock, R. I. The fauna of British India, including Ceylon and Burma. Mammalia. – Volume 1. (London: Taylor and Francis, 1939), p. 247.   বিবরণ  thumb|left|লামচিতা (Neofelis nebulosa) এদের গায়ের লোম কালচে বলয়াকার, ডিম্বাকার কিংবা ছোপযুক্ত দাগসহ ধুসরাভ কিংবা হলদে। দেহের সামনের প্রান্তের তুলনায় পিছনের প্রান্ত ছোট কাঁধের দাগ কালচে। কপাল, পা ছোট ও লেজের গোড়ায় ফিতার মতো দাগ থাকে। লেজ দীর্ঘ, পা বলিষ্ঠ এবং থাবা প্রশস্ত ও শক্ত। করোটি লম্বা, নিচু ও সরু। উপরের চোয়ালের ছেদন দাঁত অনেকটা স্যাবার টুথ বা প্রাগৈতিহাসিক বিড়ালদের মত; অন্যান্য বর্তমান বিড়ালের তুলনায় বড়, আকারে দাঁতের কোটরের ভিত্তির বেড়ের তিনগুন লম্বা। কিন্তু স্যাবার টুথদের মত অতটা বিকশিত বা উদ্ধত নয়। তাদের সমানও নয়। প্রথম অগ্রপেষণ দাঁত অনেকখানি খাটো কিংবা হ্রাসকৃত, ছেদন দাঁত ও গালের দাঁতের মাঝে অনেক ফাঁক রয়েছে।   তথ্যসূত্র   বিষয়শ্রেণী:Pantherinae বিষয়শ্রেণী:বিড়াল বিষয়শ্রেণী:দক্ষিণ-পূর্ব এশিয়ার স্তন্যপায়ী বিষয়শ্রেণী:প্যানথেরিন বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
ডিমু বরগীর (ইংরেজি উচ্চারণ: /ˌdɪmuː ˈbɔrɡɪr/) একটি নরওয়েজীয় ব্ল্যাক মেটাল ব্যান্ড। এ ব্যান্ডটিকে সবচেয়ে বাণিজ্যিকভাবে সফল ব্ল্যাক মেটাল ব্যান্ড হিসেবে ধরা হয়। ১৯৯৩ সালে এ ব্যান্ডটি প্রতিষ্ঠিত হয়। ডিমু বরগীর মানে হলো অন্ধকার শহরগুলো। এ ব্যান্ডটিকে এ পর্যন্ত ৮টি স্টুডিও অ্যালবাম প্রকাশ করেছে। ২০১০ সালে তাদের ৯ম অ্যালবাম প্রকাশ হবে। কয়েক বছর ধরে ব্যান্ডটিতে অনেক পরিবর্তন এসেছে ; কণ্ঠশিল্পী শাগরাথ এবং রিদম গিটারিস্ট সিলেনোজ হলেন একমাত্র মূল সদস্য যারা এখনও রয়ে গেছেন, লিড গিটারিস্ট গাল্ডারের সাথে। Bradley Torreano: Dimmu Borgir. AllMusic. Retrieved on 11 June 2011.   বর্তমান সদস্য   শাগ্রাথ  সাইলনোজ  মুস্তিস  ভরটেক্স  গ্ল্যাডার  হেলহ্যামার  দারে   তথ্যসূত্র    বহিঃসংযোগ   ডিমু বরগীর ব্যান্ডের ওয়েব সাইট  ডিমু বরগীর মাইস্পেস  বিষয়শ্রেণী:নরওয়েজীয় ব্যান্ড বিষয়শ্রেণী:হেভি মেটাল সঙ্গীত দল বিষয়শ্রেণী:ব্ল্যাক মেটাল ব্যান্ড বিষয়শ্রেণী:নরওয়ের ব্যান্ড বিষয়শ্রেণী:১৯৯৩-এ প্রতিষ্ঠিত সঙ্গীত দল
নেরুমল চাইওয়াই (; জন্ম: ২ জুলাই ১৯৯০) একজন থাই মহিলা ক্রিকেটার। তিনি ফেব্রুয়ারি ২০১৭ সালে ২০১৭ মহিলা ক্রিকেট বিশ্বকাপ বাছাইপর্বে থাইল্যান্ড জাতীয় মহিলা ক্রিকেট দলের হয়ে খেলেছেন। তিনি থাইল্যান্ডের হয়ে ২০১৮ মহিলাদের টুয়েন্টি২০ এশিয়া কাপ প্রতিযোগিতায় পাঁচ ম্যাচে ৯০ রান নিয়ে শীর্ষস্থানীয় রান সংগ্রহকারী ছিলেন।  ২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় থাইল্যান্ডের স্কোয়াডে স্থান দেওয়া হয়েছিল। তিনি ২০১৮ সালের ৩ জুন, থাইল্যান্ডের হয়ে ২০১৮ মহিলা টুয়েন্টি২০ এশিয়া কাপের মধ্য দিয়ে তার মহিলা টি-টোয়েন্টি আন্তর্জাতিক (মহিলা টি২০আই)-এ অভিষেক করেছিলেন। ফেব্রুয়ারি ২০১৯, তিনি ছয় ম্যাচে ১৮১ রান নিয়ে ২০১৯ আইসিসি মহিলা বাছাইপর্ব এশিয়া প্রতিযোগিতায় সেরা রান সংগ্রহকারী ছিলেন।  আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে থাইল্যান্ডের দলীয় স্কোয়াডে অন্তর্ভুক্ত করা হয়। উক্ত প্রতিযোগিতার ৫ ম্যাচে ৮৭ রান নিয়ে সে ছিল থাইল্যান্ড মহিলা দলের সর্বাধিক রান সংগ্রহকারী।   তথ্যসূত্র    বহিঃসংযোগ     বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:থাইল্যান্ড মহিলা টি২০ আন্তর্জাতিক ক্রিকেটার বিষয়শ্রেণী:থাই নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:২০১৭ এসইএ গেমসের প্রতিযোগী বিষয়শ্রেণী:এসইএ গেমস স্বর্ণপদক বিজয়ী থাই বিষয়শ্রেণী:এশিয়ান গেমসে থাইল্যান্ডের প্রতিযোগী বিষয়শ্রেণী:নারী ক্রিকেট অধিনায়ক বিষয়শ্রেণী:২১শ শতাব্দীর থাই নারী বিষয়শ্রেণী:২০২৩ এসইএ গেমসের প্রতিযোগী
মহাসংকীর্তন গৌর মন্দির বাংলাদেশের হবিগঞ্জ জেলার, লাখাই উপজেলার মোড়াকরি গ্রামের প্রধান অন্যতম মন্দির। এই মন্দিরের স্থাপত্যশৈলী প্রাচীন স্থাপত্য নির্দশন। মন্দিরটি প্রায় আনুমানিক ৫০০ বছরের ও বেশি সময়ের পুরনো। সনাতন ভক্তবৃন্দের পূজা-অর্চনা ও  ভক্তদের পদচারণয় মুখরিত থাকে সারা বছরই মন্দিরটি।  ইতিহাস  এই মন্দিরটি প্রায় ৫০০ বছরের অধিক সময় আগের প্রতিষ্ঠা করা হিন্দু মন্দির।   মন্দির  ৫০০ বছর পূর্বের মন্দিরটি কালের বিবর্তনে ভেঙে গেলে নতুন আধুনিক ডিজিটাল মন্দির তৈরি করা হয়। ২০১৮ সালে নতুন মন্দিরের কাজ শেষ হলে ২০১৯ সালে মন্দিরটি সরাম্ভরে প্রতিষ্ঠা করা হয়। মন্দিরটি প্রধান পূজিত ভগবান হলেন রাধা কৃষ্ণ।   উৎসব  মন্দিরের প্রধান উৎসব মধ্যে হলোঃ  * শ্রীকৃষ্ণের জন্মাষ্টমী, রাধারানীর জন্মাষ্টমী, গৌর পূর্ণিমা।  * মাঘ মাসের পূর্ণিমা তিথিতে মহাসংকীর্তন ৩দিন ব্যাপী অনুষ্ঠিত হয়।  * প্রতি বছর কার্তিক মাসে বাংলা পঞ্জিকা অনুযায়ী দামোদর মহোৎসব পালিত হয়ে থাকে।  * দোলযাত্রা, রাসপূর্ণিমা, শ্রীমদ্ভাগবত আলোচনা, ইত্যাদি।  তথ্যসূত্র   বিষয়শ্রেণী:হবিগঞ্জ জেলার হিন্দু মন্দির